标题：产孕集
简介
共分辨孕、养孕、孕宜、孕忌、孕疾、辨产、产戒、用药、应变、调摄、怀婴、拯危、去痰十三类。本书后经包兴言增入补遗一卷，名为《重订产孕集》。现有多种清刻本、石印本及《中国医学大成》本。
作者
张曜孙，字仲远，又字异甫，晚号复生。珏孙早逝，张琦中年复得曜孙，故宠爱甚加，教授诗文，片刻不令离膝下。及长，乃驱驰南北，淹阻京师。张琦以珏孙误于庸医，故工医术，曜孙得其之传，有《重订产孕集》、《产朵集》，后曜孙从琦居馆陶，父死，以贫未能归葬，以行医自给，久之乃得归葬。曜孙多才，除医术之外，颇娴政务。道光二十三年(1843)应江南乡试中举。二十六年，选授武昌知县。二十七年，赏加知州衔。咸丰元年(1851)，调补汉阳知县，旋擢汉阳同知。二年，曾上书武昌、汉阳守御各《二十四事》，不能用。太平军克汉阳、武昌，自缢未遂。免官。旋复原官。有《楚寇纪略》。五年，胡林翼委以督粮道。七年，以道员补用。咸丰十年，免官。同治二年(1863)，为曾国藩司营务。时汉口与外国通商，建议取洋人税以佐军饷。奉命赴沪议此，六月卒于沪。张曜孙交游远至高丽，其于京师应试期间即与朝鲜使臣李尚迪、金訚叟友善，并有酬唱。朝鲜诗人金正喜《阮堂集》中亦有《题张曜孙四姊绿槐书屋图》及《题澹菊轩诗后》。史载张纶英于魏碑甚工，日本、高丽使者，皆购之以归。幽兰醴泉，自有根基，然清响远播，殆非曜孙之力乎？曜孙亦工诗，艰朴刚毅，类于汉魏，然晦默如深，未尝自居，有《谨言慎好之居诗》一八卷。更有《续红楼梦未竟稿》二十回，为周绍良先生所藏，为海内孤本。曜孙为翰风少子，于四姊酬唱奉养甚力。四姊诗文，尽为刊刻，序跋便求诸友，声名播于疆外，为一时之盛。至今翻看，仍觉雅洁修整，可备赏玩。纶英、纨英皆早寡，曜孙割宅以居，并得长寿。
产孕集
清·张曜孙着·重订产孕集                                    卷上
第一章，辨孕第一
二气相感，合而生神，两精相搏，聚而成形，阳奇而施，阴偶而承，阳施而静，
阴承而动，静则阳凝，动则阴摄，动静互根，形神文倚，而孕以成，易曰：天地  蕴，
万物化生，男女构精，万物化醇，故乾坤消息而变万类，日月运行而生寒暑，
鸟兽草木昆虫鳞介之属，奠不附阴化阳，因气成质，其生虽不同，而所以生者一也，
人为万物之灵，得天地之正，具五德之全，经纬蕃变，与上下叁，男禀阳得干道，
女禀阴得坤道，干主动而生静，坤主静而生动，干动则阳施，坤静则阴承，
阳生静则气化而神生。阴生动则精融而形成，神裕其始，而形要其终，
故孕者始于神而终于形，生于阳而成千阴也，凡物生易而成难，未孕之先，
脸两气相感，如磁引  ，如芥黏珀，适然而合，其动以天，非阴阳离决，气惫精涸者，
鲜不凝合，自然生化，绝无人功，既孕之后，积气成形，分别百体，营建藏府，
条理络脉，灌改筋骨，阅三百馀日，乃成为人，日滋月遂，尽取给于母气，苟失其道，
或生而不育，形体不具，气血薄弱，寿命夭折，譬之果实之属，风雪侵之，
非立见萎落，即不适于口，故未孕之先，无俟人力，既孕之后，半由人功，
摄养以安之，药物以助之，调其阴阳以煦之，绝其贼害以固面之，  其疾痛以卫之，
皆人力之所为也，古者妇人别立治法，以有月事产孕之异，而产孕尤重，
盖产孕者生人之始，而保护又产孕之始也，愚者不察，或误孕为疾，而肆其攻击，
或误疾为孕，而养虎贻患，小则伤体，大则伤生，深可悯焉，辨孕之法，素问曰：
阴搏阳别，谓之有子，又曰：足少阴脉动甚者，妊子也，脉经曰：脉滑疾而重，
按之散者，胎己三月，脉重按之不散，但疾不滑者，五月也，又曰：三部浮沉正等，
按之无绝者，妊也，千金方论曰：脉平而虚者，乳子法也，手少阴脉动甚者，妊子也，
尺中之脉，按之不绝者，法妊娠也，诸家论脉，其说不一，要不外滑利和平，
不偏不弊，所谓身有病而病脉，身无病而有病脉，为简而易明经闭吐逆，体怠恶食，
而脉反平和，是有病而无病脉也，外无吐逆诸病，体旺如昔，而脉反滑利动疾，
是无病而有病脉也，脉象微妙，骤不易知，差之亳厘，谬以千里善诊者，心领神会，
毋事固执，斯为善懈，不欲执作，喜敢酸咸果实，多卧少起，气逆呕吐，由经血既闭，
水渍于藏，藏气不喧，血脉不行，故有此候，察其候合其脉，孕之是非，无所遁矣，
若兼有表  诸疾，脉不可辨，则别有验之之法，以雀脑芎  一两、当归七钱为未，
分二服，煮艾汤，或醇酒下之，二三时间，觉复中脐闲微动，即为有孕，
或以醋艾汤畅半盏服之，有孕必大痛，无孕则否，妊娠四月，男女可分，脉法，
左疾为男，右疾为女，左右俱疾，为产二子，左手沈实为男，右手浮大为女，
左右俱沉实生二男，左右俱浮大生二女，左尺偏大为男，右尺偏大为女，
左右尺俱大为产二子，又法，左尺中浮大者男，右尺中沈细者女，若脉不可知，
则有辨法，令人按其腹，加覆杯者，男也，如肘项叁差起者，女也，
左乳房有核者男也，右乳房有核者女也，孕妇行坐，自后急呼之，左回首者男，
右回首者女，盖左右者，阴阳之道路也，阳肠亲其左，阴亲其右，自然投托，
各就其所，气血因之，故脉象应之，盛于左则左疾而大，盛于右则右疾而大，
其有异孕。无所归属，则两者皆见，尺中者胜肾部也，肾主胞门，孕之所在，
阳具于左，故浮大，阴具于右，故沈细也，男形常伏，女形常仰，故揣腹可知，
乳为阴府，下通胞门，阴盛则结，各就其位，气血偏盛，则身有偏重，
视其回首可知者，必慎护其重也，千金方又言男子左乳房结核者生男，
右乳房结核者生女，妇有孕而验其夫，原其所始，理亦可通，而所以结核之故，
终不可解矣。
第二章，养孕第一
妊娠一月，名始胚，足厥阴脉养之，其经内属于肝，肝主筋及血，是时血行否涩，
毋为力事，必令安静，嗜酸咸，食宜麦，毋食腥辛，若曾孕一月而堕者，
宜预服补胎汤以养之。
补胎汤
干地黄一两、白术一两、生姜一两、防风六钱、大麦二合、
乌梅三合、细辛三钱、吴茱萸一合，八味以水三升，煮一升，分三服，
热而渴者，去吴茱萸细辛，加括蒌根三钱，见手金方。
二月，名始膏，足少阳脉养之，其经内属于胆，主精，是时精成于胞  ，
若曾孕二月而堕者，宜预服黄连汤以养之。
黄连汤，黄连三钱、人叁三钱、吴菜萸一合五勺、生姜一两、
生地黄一两六钱、共五味，以水三升煮一升，分四服，日一，若觉不安，加乌梅
三合，见千金方。
三月，名始胞未，有定仪，见物而化，手心主脉养之，其经内属于心，
当静谧以定心气，食谷宜稻，羹宜鱼，若曾孕三月而堕者，
宜顶服茯神汤以养之茯神汤，茯神丹叁龙骨各三钱、阿胶当归甘草人叁各一两
、大枣二十一枚、赤小豆二十一枚、九味，本三升，煮一升，分四服，
七日后，更作腰痛者，加桑寄生六钱，见千金方。
四月，始受水精以成血脉，手少肠脉养之，其经内轮于三焦，是时形体已具，
当盛其血气，以通耳目而行经络，若曾孕四月而堕者，宜预服菊花汤以养之。
菊花汤，菊花如鸡子大一把、麦门冬三合、大枣十二枚、人叁五钱
、当归、甘草各六钱、阿胶一两、生姜一两六钱，八味，以水三升，
煮半内清酒一升，并胶，煎取一升，分二服，若受寒者，加麻黄，见千金方。
五月，始受火精，以成其气，足大阴脉养之，其经内属于脾，是时四肢皆成，
宜适饥饱，其食宜甘，羹宜牛羊，和以茱萸，养气以定五藏，若曾孕五月而堕者，
宜预服安中汤以养之。
安中汤，黄芩三钱、当归芎  干地黄人叁各六钱、甘草芍药各一两、
生姜二两、麦门冬三合、五味子一合五芍、大枣三十五枚、十二味，
以水二升三合，清酒一升五合，煮取一升，分四服，日三夜一，七日后，更作。
见千金方。
六月，始受金精，以成其筋，足阳明脉养之，其经内属于胃，主口目，是时口目皆成，
身欲微劳，以变腠理，筋以养其力，以坚背膂，若曾孕六月而堕者，
宜预服麦门冬汤以养之。
麦门冬汤，麦门冬三合、人叁甘草黄芩各六钱、干地黄一两、阿胶
一两三钱、生姜二两、大枣十五枚、八味，以水二升三合，
煮减半内清酒六合，并胶，煎一升，分三服，中间进糜粥，见千金方。
七月，始受木精，以成其骨，手太阴脉养之，其经内属于肺，主皮毛，是时皮毛已成，
宜劳身动作，以运血气，食谷宜粳稻，避寒就燥，以密腠理，以养骨而坚齿，
若曾孕七月而堕者，宜预服葱白汤以养之。
葱白汤，葱白长二寸者十四茎、麦冬三合、旋覆花六勺、黄芩三钱、
人叁五钱、甘草当归黄者各一两、阿胶一两三钱、生姜二两六钱、
十味，水二升六合，煮减半，内清酒一升，及胶，煎一升馀，分四服，日一服，温进。
见千金方。
八月，始受土精，以成肤革，手阳明脉养之，其经内属于大肠，主九窍，
是时九窍皆成，无使气极，以密腠理而泽颜色，若曾孕八月而堕者，
宜预服芍叶汤以养之。
芍药汤，芍药一两三钱、生姜一两三钱、厚朴六钱、甘草当归白术人叁
各一两、薤白三合、八味，以水一升六合，酒一升，煮一升，分三服，日一。
见千金方。
九月，始受石精，六府百节，莫不毕具，足少阴脉养之，其经内属于肾、主续缕，
是时经脉续缕皆成，谷气人胃，母犯冷湿，饮宜醋食宜黍，缓带自持，以养毛发，
致才力，若曾孕九月而堕者，宜顶服猪肾汤以养之。
猪肾汤，猪肾一具、茯苓桑寄生干姜干地黄芎  各一两、白术一两三钱、
附子三钱、大豆一合、麦门冬三合，
十味，以水三升，煮肾令熟，去肾，纳诸药，煎取一升，分三服，日一，见千金方。
十月，足太阳脉养之，其经内属于膀胱，五藏完备，六腑齐通，纳天地气于丹田，
使关节人神皆备，待时而出，宜服滑药以速其生。以上本徐之才说，
若曾孕十月而不产者，宜预服八物汤。
八物汤，人叁三钱、白术三钱、茯苓三钱、甘草一钱、陈皮
二钱、芎  一钱五分、当归三钱、熟地黄三钱、白芍一钱五分，
共作一服，以水一升，煮四合，日一服。见万病回春。
凡孕十月，三阴三阳，各养三十日，内输五精，外受五气，惟手少阴太阳不养，
心为君主，统摄百脉，下主月水，上为乳汁，手太阳合之，故不专养，天气盛于东南，
地气盛于西北，故万竹之生，始于东南，而成于西北，奏孕之脉，始于足厥阴，
东方木生气之原也，继之以手心主，南方火长气育之也，继之以足大阴阳明，中央土，
化气宣之也，继之以手太阴阳明，百方金，收气坚之也，继之以足少阴太阳，北方水，
藏气成之也，天一生水，故始受水精，土载万物，故终受土精，气以顺养，精以逆受，
相生无不及，相克无太过，犹之四时递嬗，自春而夏，而长夏，而秋，而来而一岁成，
五气互生，自木而火而土而金而水，而一人成，其理一也，孕之生也，阴阳相合，
气含阴阳，则有清浊，清者浮升而善动，浊者沈浊而善静，动静相交，阳中之阴，
沈而下降，阴中之阳，浮而上升，阳之升也，自东而南，阴之降也，自西而北，
阳升于东，则魂具而化神，阴降于西，则魄藏而凝精，神化则气生，精凝则质结，
故孕一月如露珠，太极也，阴阳之未判者也，二月如花蕊，太极生两仪也，阳升阴降，
阴阳之己分者也，三月至五月，形体具而四肢成，阳自东而南，阴自西而北，
五神既宅，四维乃张两仪生四象也，六月以后，筋骨皮毛九窍百节，无不毕具，
阴阳交育，精气旋生，四象生八卦也，八卦上而天道备，十月尽而人道，
具所调万物一太极，一物一太极也，知孕之所以生，则知所以养之之道矣，凡孕三月，
体虚者宜常服滋生汤，滋生汤，熟地黄三钱、白芍甘草芎  当归阿胶各一钱、
黄芩六分、砂仁一钱、糯米百粒，或叁术养胎饮。
叁术养胎饮，人叁一钱、白术三钱、茯苓二钱、甘草八分炙、
归身白芍各一钱五分、阿胶二钱、陈皮八分，体过实者，宜金匮当归散。
金匮当归散，当归川芎  黄芩白术白芍各一两，治为末，每服一钱，百沸汤调下。
见丹溪心法。
挟寒者，宜加味保胎丸。
减味保胎丸，白术熟地阿胶各二两、当归杜仲各一两五钱、川断川芎 各一两、艾五钱，八味，捣末杵枣为丸，每服五十丸。
挟热者，宜黄芩散。
黄芩散，黄芩一钱，捣末，浓煎白术汤调下，日一，见丹溪心法。
或芩术汤。
芩术汤，黄芩三钱、白术一钱五分，二味作一服，见丹溪心法。
或白术丸。
即前方十倍为丸，如桐子大日三十丸，见丹溪心法。
将产体实而旺者，宜达生散以连之。
达生散，大腹皮二钱、甘草一钱五分、当归白术白芍各一钱、
人叁陈皮紫苏枳壳砂仁各五分、青葱五寸，十一味，作一剂，孕九月后服之，
日一服体旺者，至产而止，见丹溪心法。
凡孕，无论虚实，皆宜服便产方，三四月后，三十日服一剂，八九月，
二十口服一剂将产之月，日一服之，是方制合精良，怒可增减俗傅谓宫中十二味，
系明嘉靖间太医所作，如法服之，绝无难产之患，真良方也。
便产方，当归一钱五分、芎  一钱三分、厚朴七分姜汁炒、枳壳
六分炒、兔丝子二钱酒炒、艾叶羌活各五分、贝母一钱、荆芥八分
、黄  七分蜜炙、白芍一钱二分炒、甘草五分，水煎随宜服之。
见保产辑要。
第三章，孕宜第三
人有清浊厚薄之异，智愚善恶之殊，揆其所始，皆由  气，祖气者先天之气也，
气清则善，气浊则恶，清则圣哲，浊则昏愚，然而凶顽之质，亦生圣人贤哲之嗣，
或多昏昧，何也是岂祖气之有所变易乎，盖生成有消息之理，长养寓补救之方也，
凡物阳生而阴成，生人之切，禀气于父母，两气既合胚胎以凝，自此以往，日滋月遂，
至于成人，皆由母气蕴为五神，发为五气，育为五精，结为五藏，开为五官，
气以煦之，血以濡之，得其道则气厚而神清，失其道则气触而神昏，清则可以反浊，
浊则可以害清，自然之理也，譬之稼穑，良莠不同，由于种之美恶，热使土瘠气薄，
雨不时，灌溉失度，则虽美种，不如荑稗，土沃气厚，燥湿均平，种虽不良，
亦必大熟故租气者，稼穑之种也，母气者土气也，气煦血濡者，  雨也，
摄养之道灌溉之力也。稼穑不能专恃天时，因有灌溉之法，生人不能专恃父气，
必有补救之方，调之使均，摄之使平，反昧为哲，易浊为清，精微之道也，子居毋腹，
以母气为气，以母血为血，母呼亦呼，母吸亦吸，善小生则气血清和而子性醇，
恶心生则气血浑浊而子性劣，而母气之清浊善恶，又随时而迁，触物而变，
非有一成不易之常，气主于心，心之神，主内而应外，外有所接，则神动而气随之，
所接善则阳气动而为清，所接恶，则阴气动而为浊故妊子，之时必慎所感，
人生而肖万物者，皆母之感而肖化也，古者妇人妊子，寝不侧，坐不边立不跸，
不食邪味，割不正不食，席不正不坐，目不视邪色，耳不听淫声，则生子端正，
才德过人，昔太任有身，能以胎教，乃生文王之圣，君子美之，以上本列女传，
故旧说谓受孕三月，逐物变化，使妊母常观犀象珠玉宝玩之物，礼乐钟磬俎豆之事，
诵诗书箴诫，琴瑟咏歌，欲得贤人长者，论述古今思孝之事，盛德大业之人，
则生子多男，气正而质纯，贤良而寿考，亦不过欲和其心志，绝其嗜欲，使心静于内，
虑谧于中，清气充满，浊气自消，即胎教之道也，夫草木之生，其形色臭味，
皆秉天理自然之化，而何以迁地则形色皆殊，而技者又有栽种灌溉之法，
可以转白为赤，易苦为甘，草木尚然，况人之至灵者乎，至男女之分，定于祖气，
未人力所能转移，旧有转女为男之法，如系弓弩弦
千金方取弓孥弦臂或系腰下百一枚绛囊盛带左日后仍去之佩雄黄
千金方雄黄一两绛囊盛带之，置斧勫险
千金方以斧一柄置妊母床下刃向上勿令人知，或验或否，会其适然，
然亦可以  邪辟恶，以卫阳气，无损于事，若欲服药物以改之，无是理也，
妊母常食松子，令子坚实，常食砂仁，可今速产，达生编云，常以麻子油和腐皮食，
可令滑胎，又云，始觉有妊，以布一幅横束之，上紧下宽，至临产始去，可今易生，
盖使腹中  窄，胎不上长，乍去则骤宽，产时便刹故也，大凡摄养之道，
在善调其心气，此非医者所能为，夫生子不善，人之所恶，人之不善，虽由习欲，
实本性生，孔子曰：惟上知与下愚不移，推原其故，皆由未生以前理徽而显，
事小而大，在智者心知其意，而变通之，教于已生之后，莫若教于未生之时，
以可为者实之人，以不可为者听之天，是亦为人父母者，所当究也。
第四章，孕忌第四
生人诞育，天理自然，阴阳滋化，本无灾害，而每有孕而不固，固而不育，
育而辄夭者，岂生化之理，有所异哉摄养有乖，逆其叙生之道也，古者妇人有孕，
即退居别室，谨持胎教，故弭月而生，无灾无害，今人不然，或有孕而不知，
不事养护，其知者，又不知所忌，不慎起居，劳役失宜，举止违理，欲其无患，
不亦难乎，夫人有富贵食贱之异，而诞育则皆同，而产孕之变，多起于富贵之家，
人与禽兽，各禀气血以生，而禽兽之生，初无堕落难产之患，岂非嗜欲有多寡之异，
生理有顺逆之分乎，怀孕之后，首忌交合，盖阴气动而外泄，则分其养孕之力，
而扰其固孕之权，且火动于内，营血不安，神魂不密，形体劳乏筋脉震惊，动而漏下，
半产难产，生子多疾而夭，淫浊而钝，甚至孕犹未固，辄动而堕之，一再堕后，
胞室寒滑随孕随堕，终身无子而不自知，亦可慨矣，居处动作，最易损伤，起于细微，
人所不觉，体候虚羸者，尤宜慎之，毋登高，毋作力，毋疾行，毋侧坐，毋曲腰，
毋跛倚，毋高处取物，毋向非常处大小便，毋久立，毋久坐，毋久卧，毋犯寒热，
毋冒霜雪露雾，暴雨酷日，烈风疾雷，毋视日月薄蚀，虹霓星变，毋观土木工作，
及怪兽异鸟奇诡之物，毋入神庙寺院。睹狰狞险恶之状，一举一动必谨饬之，
五志之发，鲜能和平，而产孕最宜调摄，孕藉母气以生，呼吸相通，喜怒相应，
一有偏倚，即至子疾，宜和其心志，毋暴喜，毋过思，毋怒，毋恐，毋悲，毋忧虑，
毋郁结，颜无忤色，口无恶声，心无杂念使血气和平，德性凝定，
不特孕安且生子英贤，无疾而寿矣立饮食，则以冲和澹泊为正，节厚味禁腥浊，
毋饮醇酒，毋食异味，千金方云，食山羊令子多疾，食兔令子缺唇，食犬肉令子无声，
食桑椹鸭卵令子侧出心寒，食雀令子性淫，食  令子项短，食姜芽令子多指，
鸡合糯米食，令子生寸白虫，鸡及干鲤鱼食，令子生疮，食鲜菌今子惊风，
食水浆令胎绝，食骡马驴肉无鳞鱼螃蟹，皆令难产，食薏苡苋  蒜葱麦芽，皆令堕胎，
其药味则宜和乎调摄，毋犯金石，毋近毒药，大热大燥，大攻大表，大寒大凉，
走窜迅疾泄利之品，咸宜禁止，即需施用宜详酌而慎处之，凡妊娠起居饮食，
惟以和平为上，不可太逸逸则气滞，不可太劳，劳则气衰，五月以前宜逸，
五月以后宜劳，冬毋太温，夏毋太凉，食毋过饱，饮毋过多，养孕之经，不可灸刺，
无故不宜服药，调之摄之，务使无偏，则得之矣。
第五章，孕疾第五
妊娠诸疾，与常人殊故治法亦异，子居母腹，藉母气固之，母气不顺子不得安，
必有  落之患，子气既损，母气亦伤，治之者，或仅护胎孕，不敢攻疾，或亟于治疾，
不顾子气，致子毋交损，大小殒亡，惨烈之祸，于此为甚，素问曰：妇人重身，
毒之何如，曰：有故无殒，亦无殒也，大积大聚，可犯之也，衰其大半而止，
夫大积大聚，病之重者，苟不亟治，立见危迫，故必毒之，使邪去而孕安，
然恐药势太过，正气易伤，故衰其大半，即止不治，古人立法，动出万全，
不可不究也。
怀妊之后，必患恶阻，恶阻者，谓恶心阻其饮食也，由于经脉既闭，藏气不宣，
津液停淤，水湿为患，故其候四肢沈重，恶食呕吐偏嗜一物，头痛眩晕多卧少起，
若面色如故，脉象和平此不须医，但调其饮食，适其寒温，缓缓可愈，
其甚者大呕吐血，食饮不下，寒热往来，心中愦闷恶闻食臭，肢节疼痛，疲怠自汗，
色萎肢瘦，势若危殆，或施治不善，逆其胎气，致暴作吐下困顿欲绝，
则宜服橘皮茯苓汤。
橘皮茯苓汤，橘皮一钱、茯苓二钱、苏梗八分、归身一钱五分、
白芍一钱五分炒、砂仁五分、生姜捣去汁三钱、青竹茹八分、炙甘草
五分，作一服。
三四服不愈，宜半夏茯苓汤，三五服必愈。
半夏茯苓汤，半夏茯苓各三钱、干地黄生姜各二钱五分、
橘皮旋覆花细辛人叁甘药芎  桔梗甘草各一钱七分，十二味，以水三升，
煮取一升，分三服，若客热烦渴，去细辛，加前胡知母各一钱七分，若冷痢者，
去干地黄加桂心一钱七分、熬服后，忌生冷醋滑油腻等物，见千金方。
妊娠伤寒，以安胎为主，无犯胃气，不可妄汗吐下，泄利小便，其候轻者，头痛烦热，
宜芎苏饮。
芎苏饮，芎穷紫苏叶白芍药白术麦门冬陈皮干葛各一钱、甘草五分、生姜
三片、葱白三茎，十味，作一服，见东医宝鉴，甚者，壮热不解，欲汗之，
宜葱白汤。
葱白汤，慈白十茎、生姜六钱，二味、以水一升，煮五合，作二服。
见千金方。不解，宜拭身法。
拭身法，麻黄二两六钱、竹叶三合、石膏一升为末，三味，
以水二升六合，煮取一升去滓，冷拭身体，以故布掩头额心胸，燥则易之，见千金方，
热病者，宜豆豉汤。
豆豉汤，豆豉三合、葱白一两六钱，二味，以水二升，煮一升分三服，
取汗，见千金方。
大烦热，宜葛根汁饮解之。
葛根汁饮，葛根汁六合，分三服，间四刻许，进一服，见千金方。
皆须用固孕法，以安其孕。
固孕法，取  中黄土，水和涂脐，干复涂之，见千金方。
又方，萍朴硝大黄蛤粉蓝根等分贴脐上，见得效方。
妊娠烦懑闷瞀，谓之子烦此由痰湿堙郁，热气薰蒸，上焦之气，不得流畅，热郁过甚，
则胎动漏下，宜竹沥汤。
竹沥汤，竹沥三合、麦门冬防风黄芩茯苓各一两，五味，以水一升，煮六合，
分三服，日一，见千金方。
中风口噤，项背强直，筋脉拘挛发搐不止，痰盛昏迷或时作时止，名曰子辅，
宜四物汤，量加驱风逐饮之药，甚则宜羚羊角汤。
羚羊角汤，羚羊角镑、枣仁独活五加皮各一钱二分、
防风薏苡仁当归芎  茯神杏仁各七分、甘草木香各五分、生姜三片，
作一服。
见医学正传
若因冬月，外感风寒，壅于肺络，内风煽炽，故痰气升逆，昏迷不醒，手足筋脉拘挛，
右手脉闭，左手脉数而涩，妊娠已七八月之间，
症属子辅先用开肺气清肝风之品以救之，宜钩  生地竹沥饮。
钩  生地竹沥饮，钩  三钱后入、大生地三钱酒炙、炒当归三钱、
炒白芍二钱、明天麻一钱煨、川芎一钱五分、川贝母一钱去心、
制半夏一钱五分、苏梗一钱、陈皮八分、川朴七分姜汁炒、
桔梗二钱、竹沥三茶匙冲服，一剂不效，再服一剂。
若服前方，拘挛发搐减轻，痰去人稍明白者，用滋木清热以息风，宜竹茹阿胶汤。
竹茹阿胶汤，青竹茹姜汁浸二钱、阿胶蛤粉炒二钱、炒当归三钱、
黑山栀八分、大生地四钱、生白芍二钱、川芎一钱、
明天麻一钱煨、石决明三钱煅、陈皮八分、焦术二钱，
右十一味，为一剂。
水肿胀满，谓之子肿，其候或遍身浮壮，或手足挛肿，或肚腹壅大，高过心胸，
气逆喘急，甚则损胎，此因水气过甚，正气不化，溢于皮肉，轻者产后即愈，
不必施治，甚者宜鲤鱼汤。
鲤鱼汤，鲤鱼一头重十两、白术生姜各一两六钱、芍药当归各一两、
茯苓一两三钱，六味，以水四升，煮鱼熟澄清，取二升六合内药，
煎取一升，分三服，见千金方。
或苓术汤。
苓术汤，茯苓白术各一两三钱、黄芩杏仁各一两、旋覆花三钱，五味，
以水二升，煮八合，分三服，见千金方。
小水淋痛，谓之子淋，此由下焦气化壅闭不行，故水道不刹，郁而为痛，
宜葵子散解之。
葵子散，冬葵子赤茯苓各等分为末，每服二钱，米饮调下，见金匮要略。
若使闭不通者，谓之转胞，乃胎气陷下，壅遏过甚气道梗阻，故水不得通，
虚人多有之宜叁术饮。
叁术饮，人叁白术半夏陈皮芎  当归芍葵药地黄各一钱。
甘草五分、生姜三片，作一剂，服后探吐之。见丹溪心
法，甚者宜肾气丸。
肾气丸，熟地八两、山茱萸四两、山药四两、丹皮三两、茯苓
三两、泽泻三两、附子一两制、肉桂一两，
丸如桐子大每服十王九米饮下，见金匮要略。
若遗溺者，白薇散主之。
白薇散，白薇芍药各等分为末，酒服一钱，见千金方。
久嗽不止，谓之子嗽，此外感风寒也，甚则动胎，宜百合汤。
百合汤，百合三钱、紫苑一钱、贝母一钱、白芍一钱五分、
当归一钱五分、前胡五分、茯苓二钱、桔梗一钱五分、
苏叶五分，九味，作一服。
下痢赤白，谓之子痢，其候腹中疼痛，  急后重，不得以寻常治法施之，宜薤白饮。
薤白饮，薤白三合、石榴皮黄连各六钱、阿胶一两、
地榆一两炙，以水二升，煮六合分三服，见千金方。
若注下不止，宜胶艾汤。
胶艾汤，阿胶艾叶石榴皮各六钱五分，以水二升，煮六合分三服见千金方。
若下脓血，宜白术汤。
白术汤，白术当归黄芩各三钱，作一服，见医学正传。
寒热往来，一日一作，或间日一作，若有定期，谓之子疟，发当夏秋，宜香薷保安汤。
香薷保安汤，香薷八分、柴胡羌活各五分、陈皮六分、白术二钱、
黄芩一钱、炙甘草四分、当归一钱五分、生姜一片、枣二枚，
作一服。
在冬春，宜驱邪汤。
驱邪汤，白术藿香砂仁茯苓各一钱、橘红草果各八分、甘草五分、姜
三片，作一服，
见丹溪心法。胸满腹胀，气逆上千，谓之子悬，此由中焦气结之故，多得之愤郁惊惶，
宜紫苏饮。
紫苏饮，紫苏叶一钱五分、人叁大腹皮芎  陈皮白芍当归各一钱、甘草
五分、姜三片、葱三茎，作一服。
或葱白汤。
葱白汤，葱白二十茎，以水一升五合，于银石器内，煮取半升，顿服，并食葱，
见妇人良方。
若心痛者，宜竹皮汤。
竹皮汤，青竹皮三合，以酒六合，煮三两沸，顿服，见千金方。
腹痛者，宜芩术汤。
芩术汤，黄芩一两、芍药一两三钱、白术六两，以水二升，煮取一升，
分三服，见千金方。
腰痛者，大豆酒主之。
大豆酒，大豆三合，以酒三升，煮取六合，顿服，见千金方。
妊娠下血，谓之漏胞，甚则崩决不止，阴气不固，热动于内，伤其脉络，故营血内溢，
血尽则死，宜地黄饮。
地黄饮，生地黄二两六钱，清酒一升，煮三沸，去滓，频频服之或入鸡血少许，
见千金方。
或地黄散。
地黄散，干地黄捣末，酒服三指撮许，三服搓，见千金方。
若胎动不安，腹痛绕脐，腰背皆痛，卒有所下或叫号口噤，四肢厥冷者，宜艾叶汤。
艾叶汤，艾叶阿胶芎  当归各一两、甘草六钱，以水二升六合，煮一升，
分三服，见千金方。
若因交合而动胎者，宜八物胶艾汤。
八物胶艾汤，人叁白术茯苓各二钱、芎  一钱五分、当归一钱五分、
白芍二钱、干地黄三钱、阿胶二钱、艾叶八分，见医学入门。
因饮酒而伤者，宜黄芩汤。
黄芩汤，黄芩白术当归砂仁各一钱，作一服，日二，见得效方，因喜怒而伤者，
宜佛手散。
佛手散，当归五钱、川芎  三钱，作一服，丹溪心法，
因郁闷而伤者，宜葱白汤，见前子悬下。
因劳役而伤者，宜安脉汤。
安脉汤，人叁白术各二钱、当归一钱五分、阿胶三钱、炙甘草陈皮
各五分、芎  一钱、兔丝子黄  各一钱五分、杜仲二钱，
因跌堕而伤者，宜续杜丸。
续杜丸，续断杜仲各二两，枣肉捣为丸，如梧桐子大，每服五十丸，米饮下，
见医学入门。
若腰痛损伤，下血不止，宜马通汤。
马通汤，马通汁三合、干地黄阿胶各一两三钱、当归文叶各一两，
以水一升六合，煮取八合，内马通汁，及胶合烊，分三服，见千金方。
若胎奔上抢心危急之候，宜艾叶地黄汤。
艾叶地黄汤，艾叶一两、阿胶芎  芍药甘草当归各六钱、干地黄一两叁钱
，以水一升六合，煮取一升，内好酒一升，内胶令消，
分三服，见千金方。
甚者，血从口出，逆不得息，宜蟹爪汤。
蟹爪汤，蟹爪三合、甘草桂心各三钱、阿胶六钱，以东流水三升，
煮一升，内胶分二服，口噤不能服者，格口灌之，药下便活也，生胎即安，死胎即下，
见千金方。
若因毒药攻胎，胎动欲堕，血逆冲心，闷乱喘促，大汗不止者，宜白扁豆散，
以解其毒。
白扁豆散，白扁豆为末，新汲水调下二三钱，口噤者斡开灌之，见得效方若因高取物，
胞系有伤儿啼腹中，则令妊母曲身，向地拾物，须臾即止。
若腹中作钟鸣声者，取鼠穴中土噙之。
八九月  不能言者，不须治之产后即愈。
凡胎动，无故而动，及体素羸弱者，乃冲任脉虚不得固摄，当大补之腹痛者，
宜行其气，损伤者，宜行其血，馀各因共所由治之。
未及期而产，谓之半产即堕胎也，损气耗血，甚于正产，二三月犹轻，
六七月为长重，譬之果未熟而强摘之，其根蒂必伤也故凡半产，当与正产同其调养，
而尤加意焉，宜因其所伤而补益之，以善其后，前列诸法，皆可叁用，若轻易视之，
则一次半产，后遂习以为常，不得谓非失治之过也，半产后，治疾之法，与正产稍异，
盖正产恶露多，半产恶露少也，若有肢痛等疾，宜温补之逐瘀破血之药，用宜审察，
若数日后大热而渴，面红眼赤，欲饮凉水，昼夜不息，此大虚也，寒凉下咽，
即死不治，宜当归补血汤。
当归补血汤，黄  一两、当归二钱，水煎作一服，见内外伤辨，
若血崩不止者，宜摄阴汤。
摄阴汤，黄  五钱、阿胶三钱、归身二钱、白术二钱、甘草
二分炙、稷榈皮一钱炙、乌贼骨一钱五分炙、荆芥一钱炒，其他诸症，
并详正产，相时度势，消急用之，未可拘泥为也。